మెగా హీరోతో తేజ తర్వాతి సినిమా ?
TNN| Aug 31, 2017, 10.39 PM IST
తేజ
దాదాపు ఓ దశాబ్ధకాలం తర్వాత నేనే రాజు నేనే మంత్రి సినిమాతో బ్లాక్ బస్టర్ హిట్ అందుకున్నాడు డైరెక్టర్ తేజ. రానా దగ్గుబాటి, కాజల్ అగర్వాల్, క్యాథరిన్ ట్రెసాలు ప్రధాన పాత్రల్లో తెరకెక్కిన నేనే రాజు నేనే మంత్రి సినిమా తేజ కెరీర్‌ని తిరిగి ట్రాక్‌లో పెట్టిందనే చెప్పొచ్చు. ఇదే విషయాన్ని స్వయంగా తేజనే పలు వేదికలపై అంగీకరించాడు కూడా. ఇక ఇదే జోష్‌తో తేజ ఈసారి మెగా హీరోని డైరెక్ట్ చేసేందుకు రెడీ అవుతున్నట్టు తెలుస్తోంది. అవును ఫిలింనగర్ లేటెస్ట్ అప్‌డేట్స్ ప్రకారం వరుణ్ తేజ్ కోసం తేజ ఓ కథ సిద్ధం చేసుకుంటున్నట్టు సమాచారం.
ఫిదా సినిమాతో బ్రహ్మాండమైన బ్లాక్ బస్టర్ అందుకున్న వరుణ్ తేజ్ ప్రస్తుతం వెంకీ అట్లూరి దర్శకత్వంలో ఓ సినిమా చేస్తున్నాడు. ఈ సినిమా పూర్తికాగానే వరుణ్ తేజ్ డైరెక్టర్ తేజ సినిమాలో నటించనున్నాడనేది లేటెస్ట్ టాక్. దీనికి సంబంధించిన అధికారిక ప్రకటన సైతం త్వరలోనే వెలువడే అవకాశం వుందంటున్నాయి సినీవర్గాలు.